Ericu950/Stoicheia-meter-silver huggingface dataset:
υἱέϊ πλεγνυμένην στονόεν μέγα κωκύουσαν
δρυπτομένην ἁπαλήν τε παρηΐδα νέρθε τε μαζῶν
αἵματι δευομένην θερμῷ λιαρῷ τε γάλακτι
ὣς καὶ θῆλυς ὄναγρος ἐφ υἱέϊ πάμπαν ἔοικεν
οἰκτρὰ κινυρομένῃ καὶ δύσμορα κωκυούσῃ
φαίης κεν πανάποτμον ἑὸν πάϊν ἀμφιβεβῶσαν
μείλιχα μυθεῖσθαι καὶ λισσομένην ἀγορεύειν
ἆνερ ἄνερ τί νυ σεῖο προσώπατα τρηχύνονται
ὄμματα φοινίχθη δέ τά τἦν πάρος αἰγλήεντα
οὐχὶ μέτωπον ἀθρεῖς λιθοεργέος ἄγχι Μεδούσης
οὐ γόνον ἰοβόρον παναμειλίκτοιο δρακαίνης
οὐ σκύμνον πανάθεσμον ὀριπλάγκτοιο λεαίνης
παῖδα λυγρὴ τὸν ἔτικτον ὃν ἀρώμεσθα θεοῖσι
παῖδα τεὸν γενύεσσι τεῇς οὐκ ἄρσενα θήσεις
ἴσχε φίλος μὴ τάμνε τί μοι τάμες οἷον ἔρεξας
παῖδα τὸ μηδὲν ἔθηκας ὅλον δέμας ἐξαλαώσας
δειλὴ ἐγώ πανάποτμος ἀωροτάτοιο λοχείης
καὶ σὺ τέκος πάνδειλον ἀλιτροτάτοιο τοκῆος
δειλὴ ἐγώ τριτάλαινα κενὸν τόκον ὠδίνασα
καὶ σὺ τέκος τμηθεὶς οὐχὶ στονύχεσσι λεόντων
ἀλλ ἐχθραῖς γενύεσσι λεοντείῃσι τοκῆος
τοῖά τις ἂν πανάποτμον ἑὸν περὶ νήπιον υἷα
μυθεῖσθαι φαίη τὸν δοὐκ ἀλέγοντα δαφοινοῖς
δαίνυσθαι στομάτεσσιν ἀμειδέα παιδὸς ἐδητύν
Ζεῦ πάτερ ὅσσον ἔφυ ζήλοιο πανάγριον ἦτορ
κεῖνον καὶ φύσιος κρατερώτερον εἰσοράασθαι
θῆκας ἄναξ δῶκας δὲ πυρὸς δριμεῖαν ἐρωήν
δεξιτερῇ δὲ φέρειν ἀδαμάντινον ὤπασας ἆορ
οὐ παῖδας τήρησε φίλους γλυκεροῖσι τοκεῦσιν
οὐχ ἑτάρους πηούς τε μολών οὐκ οἶδεν ὁμαίμους
ὁππόταν ἀργαλέος τε καὶ ἄσπετος ἀντιβολήσῃ
κεῖνος καὶ προπάροιθεν ἑοῖσιν ἐφώπλισε παισὶν
αὐτοὺς ἡμιθέους καὶ ἀμύμονας ἡμιθεαίνας
Αἰγείδην Θησῆα καὶ Αἰολίδην Ἀθάμαντα
Ἀτθίδα καὶ Πρόκνην καὶ Θρηϊκίην Φιλομήλην
Κολχίδα τε Μήδειαν ἀρίζηλόν τε Θεμιστώ
ἀλλ ἔμπης μετὰ φῦλον ἐφημερίων ἀλεγεινῶν
θηρσὶ Θυεστείην ὀλοὴν παρέθηκε τράπεζαν
ἔστι δἐϋκρήμνοις ἐπὶ τέρμασιν Αἰθιοπήων
ἱππάγρων πολὺ φῦλον ἀκαχμένον ἰοφόροισι
δοιοῖς χαυλιόδουσι ποδῶν γε μὲν οὐ μίαν ὁπλήν
χηλὴν δαὖ φορέουσι διπλῆν ἰκέλην ἐλάφοισι
χαίτη δαὐχενίη μεσάτην ῥάχιν ἀμφιβεβῶσα
οὐρὴν ἐς νεάτην μετανίσσεται οὐδὲ βροτείην
δουλοσύνην ἔτλη ποθ ὑπερφίαλον γένος αἰνόν
ἀλλ εἰ καί ποθ ἕλοιεν ἐϋστρέπτοισι βρόχοισιν
ἵππαγρον δολίοισι λόχοις μελανόχροες Ἰνδοί
οὔτε βορὴν ἐθέλει μετὰ χείλεσιν αἶψα πάσασθαι
οὔτε πιεῖν ὀλοὸς δὲ φέρειν ζυγὸν ἔπλετο δοῦλον
φράζεο καὶ δύο φῦλα δυσάντεα καρχαρόδοντα
μηλοφόνον τε λύκον δυσδερκέα ταὖθις ὕαιναν
τὸν μὲν ποιμενίων τε καὶ αἰπολίων ὀλετῆρα
τὴν δἐχθρὴν σκυλάκεσσιν ἀρειοτέροις τε κύνεσσι
τὸν μὲν νυκτερινὸν διὰ γαστρὸς ἄφυκτον ἐρωὴν
ἀρνειῶν ἐρίφων τε πολυπλόκον ἁρπακτῆρα
τὴν δαὖ νυκτιπόρον καὶ νυκτιπλανῆ τελέθουσαν
οὕνεκά οἱ διὰ νύκτα φάος σκότος αὖτε μετ ἠῶ
εἴδεα δἀμφοτέροις ἀνομοίϊα θηρσὶ δαφοινοῖς
τὸν μὲν γάρ τε κύνεσσι πανείκελον ὠπήσαιο
μείζοσι ποιμενικοῖς λασίη δἐπιέσπεται οὐρή
ἡ δέ τε κυρτοῦται μεσάτην ῥάχιν ἀμφὶ δὲ πάντῃ
λαχνήεσσα κυρεῖ κατὰ δἔγραπται δέμας αἰνὸν
κυανέῃς ἑκάτερθεν ἐπήτριμα ταινίῃσι
στεινὴ τἐκτάδιός τε πέλει καὶ νῶτα καὶ οὐρήν
ῥινὸν δἀμφοτέροισιν ἐπικλείουσιν ἀοιδοὶ
ῥιγεδανόν τῆς μέν τε διατμήξας περὶ ποσσὶν
εἰ φορέοις φορέοις σκυλάκων μέγα δεῖμα κραταιῶν
καί σε κύνες κείνοισιν ἐπεμβεβαῶτα πεδίλοις
ἀντίον οὐχ ὑλάουσι πάρος γε μὲν ὑλακόωντες
εἰ δὲ λύκον δείρας ῥινῶν ἄπο τεκτήναιο
τύμπανον εὐκέλαδον Διδυμήϊον ὠλεσίκαρπον
μοῦνόν τοι μετὰ πᾶσι βαρύβρομον ἔκλαγεν ἠχὴν
καὶ μοῦνον παταγεῖ τὰ δἐΰθροα πρόσθεν ἐόντα
τύμπανα σιγάζει κώφησέ τε πᾶσαν ἰωήν
καὶ φθίμενοι γὰρ ὄϊς φθίμενον λύκον ἐρρίγασι
θαῦμα δὲ καὶ τόδ ἄκουσα περὶ στικτῇσιν ὑαίναις
ἄρσενα καὶ θήλειαν ἀμείβεσθαι λυκάβαντι
καί ῥὁτὲ μὲν τελέθειν δυσδερκέα νυμφευτῆρα
νωλεμὲς ἱμείροντα γάμων ποτὲ δαὖθις ὁρᾶσθαι
θηλυτέρην νύμφην λοχίην καὶ μητέρα κεδνήν
ἀλλὰ λύκων τελέθει πολιότριχα πέντε γένεθλα
εἴδεα δἀλλήλοις ἀνομοίϊα τεκμήραντο
φῶτες ἀμορβῆες τοῖσιν μάλα δήϊα φῦλα
πρῶτα μὲν ὃν καλέουσι θρασύφρονα τοξευτῆρα
ξουθὸς μὲν πρόπαν εἶδος ἀτὰρ περιηγέα γυῖα
καὶ κεφαλὴν φορέει πολὺ μείζονα καὶ θοὰ κῶλα
γαστέρα δἀργαίνουσαν ἔχει πολιῇ ῥαθάμιγγι
σμερδαλέον δἰάχει τε καὶ ὑψόθι πάμπαν ὀρούει
αἰὲν ἐπισσείων κεφαλὴν πυρόεν τε δεδορκώς
ἄλλος δαὖ μέγεθος μὲν ὑπέρτερος ἅψεα δαὖτε
μηκεδανός πάντεσσι θοώτερος ὦκα λύκοισι
τὸν μέροπες κίρκον τε καὶ ἅρπαγα κικλήσκουσι
πολλῷ σὺν ῥοίζῳ δὲ μάλ ὄρθριος εἶσιν ἐπ ἄγρην
πρώτῃ ὑπ ἀμφιλύκῃ ῥέα γάρ τἐπιδεύετ ἐδωδῆς
χροιὴ δἀργυφέη σελαγεῖ πλευράς τε καὶ οὐρήν
ναίει δοὔρεα μακρά τὰ δὁππότε χείματος ὥρῃ
ἐκ νεφέων προχυθεῖσα χιὼν κρυόεσσα καλύψῃ
δὴ τότε καὶ πόλιος πέλας ἵκετο θὴρ ὀλοόφρων
πᾶσαν ἀναιδείην ἐπιειμένος εἵνεκ ἐδωδῆς
λάθρη τἐμπελάει μάλα τἤρεμος εἰσόκεν ἄγρῃ
ἐγχρίμψῃ τὴν δαἶψα θοοῖς ὀνύχεσσιν ἔμαρψεν
ἔστι δέ τις Ταύροιο νιφοβλήτους ὑπὲρ ἄκρας
ἐνδιάων Κίλικάς τε πάγους καὶ πρῶνας Ἀμανοῦ
καλὸς ἰδεῖν θήρεσσι πανέξοχος ὅντε καλεῦσι
χρύσεον ἀστράπτοντα περισσοκόμοισιν ἐθείραις
οὐ λύκος ἀλλὰ λύκου προφερέστατος αἰπύτατος θήρ
χείλεσι χαλκείοισι τεθηγμένος ἄσπετος ἀλκήν
πολλάκι τοι καὶ χαλκὸν ἀτειρέα πολλάκι λᾶαν
ἐμμενέως ἐτόρησε καὶ αἰχμήεντα σίδηρον
καὶ κύνα Σείριον οἶδε καὶ ἀντέλλοντα φοβεῖται
αὐτίκα δὴ ῥωχμὸν καταδύεται εὐρέος αἴης
ἠὲ κατὰ σπήλυγγος ἀφεγγέος εἰσόκεν ἄζης
ἠέλιος παύσαιτο καὶ οὐλομένου κυνὸς ἀστήρ
Ἄκμονες αὖ δοιοί φόνιον γένος αὐχένα βαιοί
εὐρύτατοι νώτοισιν ἀτὰρ λασιότριχε μηροὺς
καὶ πόδας ἠδὲ πρόσωπον ὀλίζονες ὄμμασι βαιοί
τῶν ὁ μὲν ἀργυρέοις νώτοις καὶ γαστέρι λευκῇ
παμφαίνει δνοφερὸς δὲ μόνων ἄκρα νείατα ταρσῶν
ὅν τινες ἰκτῖνον πολιότριχα φῶτες ἔλεξαν
αὐτὰρ ὅ γε χροιῇσι μελαινομένῃσι πέφανται
μείων μὲν προτέροιο τὸ δὲ σθένος οὐκ ἐπιδευής
θηρεύει δἔκπαγλον ἐπὶ πτώκεσσιν ὀρούων
πᾶσαί τἐκ μελέων ὀρθαὶ φρίσσουσιν ἔθειραι
Δηθάκι δαὖτε λύκοι καὶ πορδαλίεσσι δαφοιναῖς
εἰς εὐνὴν ἐπέλασσαν ὅθεν κρατερόφρονα φῦλα
θῶες ὁμοῦ δὲ φέρουσι διπλοῦν μεμορυγμένον ἄνθος
μητέρα μὲν ῥινοῖσι προσώποις δαὖ γενετῆρα
Τίγριδος αὖ μετέπειτα κλυτὸν δέμας ἀείδωμεν
τῆς οὐ τερπνότερον φύσις ὤπασε τεχνήεσσα
ὀφθαλμοῖσιν ἰδεῖν θηρῶν μετὰ πουλὺν ὅμιλον
τόσσον δἐν θήρεσσι μέγ ἔξοχος ἔπλετο τίγρις
ὅσσον ἐν ἠερίοισι ταὼς καλὸς οἰωνοῖσι
πάντα μιν ἀθρήσειας ὀρέσβιον οἶα λέαιναν
νόσφι μόνου ῥινοῖο τὸν αἰόλον ἐστεφάνωται
δαίδαλα πορφύροντα καὶ ἄνθεσι μαρμαίροντα
τοίην μὲν πυρόεσσαν ὑπὸ βλεφάροισιν ὀπωπαὶ
μαρμαρυγὴν στράπτουσιν ἀτὰρ δέμας ἔπλετο τοῖον
καρτερόν εὔσαρκον τοίη δολιχόσκιος οὐρή
τοῖα περὶ στομάτεσσι προσώπατα τοῖον ὕπερθε
νεύει ἐπισκύνιον τοῖοι σελαγεῦσιν ὀδόντες
ὠκυτέρη τελέθει δὲ θοῶν πανυπείροχα θηρῶν
αὐτῷ γάρ τε θέειν ἰκέλη Ζεφύρῳ γενετῆρι
οὔτι γε μὴν γενετῆρι τίς ἂν τάδε πιστώσαιτο
θῆρες ὅτι δμηθεῖεν ὑπ ἠέρι νυμφευτῆρι
ἔπλετο γὰρ κείνη κενεὴ φάτις ὡς τόδε φῦλον
θῆλυ πρόπαν τελέθει καὶ ἀδέμνιον ἄρσενός ἐστι
δηθάκι γάρ κεν ἴδοις πολυανθέα καλὸν ἀκοίτην
ῥεῖα γὰρ οὐκ ἂν ἕλοις δὴ γάρ τε λιπὼν ἑά τέκνα
ἐμμενέως φεύγει θηρήτορας εὖτ ἂν ἴδηται
ἡ δἕπεται σκύμνοισιν ἀνιάζουσά τε θυμόν
χάρμα μέγ ἀγρευτῆρσι πρὸς ἄρκυας ἰθὺς ἱκάνει
Κάπρος ἐνυαλίοις δὲ μέγ ἔξοχος ἐν θήρεσσιν
εὐνὰς μὲν ποθέει πυμάτοις ἐνὶ βένθεσι κρημνῶν
ἔξοχα δὲ στυγέει δοῦπον πολυηχέα θηρῶν
θηλυτέρῃ δἀλίαστος ἐφορμαίνων ἀλάληται
καὶ μάλ ἐρωμανέων σφριγᾷ κατὰ δαὐχένος ὀρθαὶ
φρίσσουσι τρίχες οἶα περισσολόφων πηλήκων
ἀφρὸν ἀποσταλάει δὲ κατὰ χθονός αὐτὰρ ὀδόντων
ἕρκος ἐπικροτέει λευκόχροον ἄσθματι θερμῷ
καὶ χόλος ἀμφὶ γάμοισι πολὺ πλέον ἠέπερ αἰδώς
θηλυτέρη δεἴ μίν κεν ὑποπτήξασα μένῃσιν
ἔσβεσε πάντα χόλον κατὰ δεὔνασε θηρὸς ἐρωήν
εἰ δέ κἀνηναμένη φεύγῃ φιλοτήσιον εὐνήν
αὐτίκ ὀρινόμενος θερμῷ πυρόεντι μύωπι
ἢ γάμον ἐξετέλεσσεν ἀνάγκῃ ἶφι δαμάσσας
ἢ νέκυν ἐν κονίῃσι βάλεν γενύεσσιν ὀρούσας
ἔστι δέ τις κάπροιο φάτις πέρι λευκὸν ὀδόντα
λάθριον ἐντὸς ἔχειν μαλερὴν πυρόεσσαν ἐνιπήν
σῆμα δἐφημερίοισιν ἀριφραδὲς ἐρρίζωται
ὁππότε γὰρ πολύς ὄχλος ἐπήτριμος ἀγρευτήρων
σὺν κυσὶν εὐτόλμοισι ποτὶ χθόνα θῆρα βάλωνται
αἰχμῇσιν δολιχῇσιν ἐπασσύτερον δαμάσαντες
δὴ τότ ἀπ αὐχένος εἴ τις ἀειράμενος τρίχα λεπτὴν
αἶψα μάλα σφαιρηδὸν ἀνέδραμεν αἰθομένη θρίξ
καὶ δαὐτοῖσι κύνεσσιν ἐπὶ πλευρῇς ἑκάτερθεν
ἔνθα συὸς γενύων πέλασαν αἴθωνες ὀδόντες
ἴχνια πυρσευθέντα διὰ ῥινοῖο τέτανται
Ὑστρίγγων δοὔπω τι πέλει κατὰ δάσκιον ὕλην
ῥίγιον εἰσιδέειν οὔτ ἀργαλεώτερον ἄλλο
τῶν ἤτοι μέγεθος μὲν ὁποῖα λύκοισι δαφοινοῖς
βαιόν ὀλιζότερον κρατερὸν δέμας ἀμφὶ δὲ ῥινὸς
τρηχείαις λασίαισι πέριξ πέφρικεν ἐθείραις
ὁπποίαις θωρήξατ ἐχίνων αἰόλα φῦλα
ἀλλ ὅτε μιν σεύωσιν ἀρείονες ἔξοχα θῆρες
δὴ τότ ἐμήσατο τοῖα θοὰς ἔφριξεν ἐθείρας
καί τὀπίσω νώτοισιν ἀκαχμένον ὠκυπέτῃσιν
ἰθὺς ἀκοντίζει μαλερὸν βέλος ἀμφότερον δὲ
φεύγει τἐμμενέως καὶ ἀλευόμενος πολεμίζει
δηθάκις ἔκτεινεν κύνα κάρχαρον ὧδέ κε φαίης
αἰζηὸν τόξων δεδαηκότα τοξεύεσθαι
οὔτι κύνας μεθιᾶσι δόλον δἐπετεκτήναντο
τὸν μετέπειτ ἐρέω θηρῶν φόνον ὁππότ ἀείδω
ἰχνεύμων βαιὸς μέν ἀτὰρ μεγάλοισιν ὁμοίως
μέλπεσθαι θήρεσσι πανάξιος εἵνεκα βουλῆς
ἀλκῆς τε κρατερῆς ὑπὸ νηπεδανοῖσι μέλεσσιν
ἦ γάρ τοι κέρδεσσι κατέκτανε διπλόα φῦλα
ἑρπηστῆραςὄφεις καὶ ἀργαλέους κροκοδείλους
κείνους Νειλῴους φόνιον γένος ὁππότε γάρ τις
θηρῶν λευγαλέων εὕδῃ τρίστοιχα πετάσσας
χείλεα καὶ χάος εὐρὺ καὶ ἄσπετον αἰόλον ἕρκος
δή ῥα τότ ἰχνεύμων δολίην ἐπὶ μῆτιν ὑφαίνων
λοξοῖς ὀφθαλμοῖσιν ἀπείρονα θῆρα δοκεύει
εἰσόκε τοι βαθὺν ὕπνον ἐπὶ φρεσὶ πιστώσηται
αἶψα δἄρ ἐν ψαμάθοισι καὶ ἐν πηλοῖσιν ἐλυσθεὶς
ῥίμφ ἔθορεν πυλεῶνα διαπτάμενος θανάτοιο
τολμηρῇ κραδίῃ διὰ δεὐρέος ἤλυθε λαιμοῦ
αὐτὰρ ὅ γἐξ ὕπνου βαρυαέος ἔγρετο δειλός
καὶ κακὸν ἐν λαγόνεσσι φέρων τόσον ἀπροτίελπτον
πάντῃ μαινόμενος καὶ ἀμήχανος ἀμφαλάληται
ἄλλοτε μὲν ποτὶ τέρματ ἰὼν μυχάτου ποταμοῖο
ἄλλοτε δαὖ ψαμάθοισι κυλινδόμενος ποτὶ χέρσον
ἄγριον ἀσθμαίνων στρωφώμενος ἀμφ ὀδύνῃσιν
αὐτὰρ ὅ γοὐκ ἀλέγει γλυκερῇ δἐπιτέρπετ ἐδωδῇ
ἥπατι δἄγχι μάλιστα παρήμενος εἰλαπινάζει
ὀψὲ δέ τοι προλιπὼν κενεὸν δέμας ἔκθορε θηρός
ἰχνεῦμον μέγα θαῦμα μεγασθενές αἰολόβουλε
ὅσσην τοι κραδίη τόλμαν χάδεν ὅσσον ὑπέστης
ἀγχίμολον θανάτοιο τεὸν δέμας ἀμφὶς ἐρείσας
ἀσπίδα δἰοφόρον τοίαις ἐδαμάσσατο βουλαῖς
πᾶν δέμας ἐν ψαμάθοισι καλύψατο θῆρα δοκεύων
νόσφι μόνης οὐρῆς τε καὶ ὀφθαλμῶν πυροέντων
οὐρή οἱ δολιχὴ γὰρ ὀφιονέη τε τέτυκται
ἄκροισιν κεφαληδὸν ἐειδομένοισι κορύμβοις
ἄντα μελαινομένη θηρῶν φολίδεσσιν ὁμοίη
τὴν δὅτε φυσιόωσαν ἔχιν ψολόεσσαν ἴδηται
ἀντία γυρώσας προκαλέσσατο θῆρα δαφοινήν
ἀσπὶς δἰοφόρον πέλας ἀντήειρε κάρηνον
στήθεά τεὔρυνε στυφελόν θὑπέσηρεν ὀδόντα
μαρναμένη γενύεσσιν ἐτώσια λευγαλέῃσιν
ἀλλ οὐκ ἰχνεύμων τότ ἀρήϊος ἐν ψαμάθοισι
δηθύνει πικρῶν δὲ θορὼν ἐδράξατο λαιμῶν
δαρδάπτει τε γένυσσιν ἑλισσομένην ἑκάτερθε
καὶ νέκυν αὐτίκ ἔθηκ ἀποφώλιον ἐκπτύουσαν
πευκεδανὸν θανάτοιο φίλον ζαμενῆ χόλον ἰόν
ναὶ μὴν αἰολόβουλος ἐπ ἀγραύλοισι μάλιστα
θηρσὶ πέλει κερδώ μάλ ἀρήϊος ἐν πραπίδεσσι
καὶ πινυτὴ ναίει πυμάτοις ἐνὶ φωλειοῖσιν
ἑπταπύλους οἴξασα δόμους τρητάς τε καλιὰς
τηλόθ ἀπ ἀλλήλων μή μιν θηρήτορες ἄνδρες
ἀμφὶ θύρῃ λοχόωντες ὑπὸ βροχίδεσσιν ἄγωνται
ἀργαλέη γενύεσσι καὶ ἀντία δηρίσασθαι
θηρσί τἀρειοτέροισι καὶ ἀγρευτῆρσι κύνεσσιν
εὖτε δὲ χεῖμα πέλει κρυερὸν βόσιός τε χατίζει
γυμναὶ δἡμερίδες περὶ βότρυσιν ἰνδάλλονται
δὴ τότε καὶ θηρᾶν πικρὴν ἐπὶ μῆτιν ὑφαίνει
οἰωνούς τε δόλοισιν ἑλεῖν καί τέκνα λαγωῶν
ἔννεπέ μοι κἀκεῖνα πολύθροε Μοῦσα λιγεῖα
μικτὰ φύσιν θηρῶν διχόθεν κεκερασμένα φῦλα
πόρδαλιν αἰολόνωτον ὁμοῦ ξυνήν τε κάμηλον
Ζεῦ πάτερ ὅσσα νόησας ὅσ εἴδεα νῶϊ φύτευσας
ὅσσα βροτῖσιν ὄπασσας ὅσ εἰναλίοις νεπόδεσσιν
ὅς τόδ ἐμήσαο πάγχυ καμήλων αἰόλον εἶδος
ἀμφιέσας ῥινοῖσιν ἀναιδέσι πορδαλέοισι
φαίδιμον ἱμερόεν τιθασὸν γένος ἀνθρώποισι
δειρή οἱ ταναή στικτὸν δέμας οὔατα βαιά
ψιλὸν ὕπερθε κάρη δολιχοὶ πόδες εὐρέα ταρσά
κώλων δοὐκ ἴσα μέτρα πόδες τοὐ πάμπαν ὁμοῖοι
ἀλλ οἱ πρόσθεν ἔασιν ἀρείονες ὑστάτιοι δὲ
πολλὸν ὀλιζότεροι κατά τὀκλάζουσιν ὁμοῖοι
ἐκ δὲ μέσης κεφαλῆς δίδυμον κέρας ἰθὺς ὀρούει
οὔ τι κέρας κερόεν παρὰ δοὔατα μεσσόθι κόρσης
ἀβληχραὶ κροτάφοισιν ἐπαντέλλουσι κεραῖαι
ἄρκιον ὡς ἐλάφοιο τέρεν στόμα λεπταλέοι τε
ἐντὸς ἐρηρέδαται γαλακόχροες ἀμφὶς ὀδόντες
αἴγλην παμφανόωσαν ἀπαστράπτουσιν ὀπωπαί
οὐρὴ δαὖτ ἐλαχεῖα θοαῖς ἅτε δορκαλίδεσσιν
ἄκραισιν μετόπισθε μελαινομένῃσιν ἐθείραις
ναὶ μὴν ἄλλο γένεθλον ἐμοῖς ἴδον ὀφθαλμοῖσιν
ἀμφίδυμον μέγα θαῦμα μετὰ στρουθοῖο κάμηλον
τὴν ἔμπης κούφοις μεταρίθμιον οἰωνοῖσι
καὶ πτερόεσσαν ἐοῦσαν ἐμαὶ μέλψουσιν ἀοιδαί
οὕνεκεν ἡμετέρης μιν ἕλεν νόμος αἰόλος ἄγρης
οὔτε γὰρ ὀρνίθων σφε δαμάσσατο δήϊος ἰξός
οὔτε διηερίην δόνακες πατέοντες ἀταρπόν
ἀλλ ἵπποι σκύλακές τε θοοὶ καὶ ἀείδελα δεσμά
τῆς ἤτοι μέγεθος μὲν ὑπέρβιον ὅσσον ὕπερθε
νώτοις εὐρυτάτοισι φέρειν νεοθηλέα κοῦρον
καὶ πόδες ὑψιτενεῖς ἴκελοι νωθροῖσι καμήλοις
ὁπποῖον θαμινῇσιν ἀρηράμενοι φολίδεσσι
σκληρῇς ἄχρι διπλῆς ἐπιγουνίδος ὕψι δἀείρει
βαιὴν μὲν κεφαλήν πολλὴν δὲ τανύτριχα δειρὴν
κυανέην κείνῃσι πολὺ πτερόν οὐ μὲν ὕπερθεν
ἠέρος ὑψιπόροισιν ἐπιπλώουσι κελεύθοις
αὐτοῖσιν φορέουσιν ἴσον τάχος οἰωνοῖσιν
οὐδὲ μὲν ὀρνίθεσσιν ὁμοίϊος ἀμβαδὸν εὐνή
Βάκτριον οἷα δὲ φῦλον ἔχουσιν ἀπόστροφα λέκτρα
τίκτει δἄπλετον ᾠόν ὅσον χαδέειν τόσον ὄρνιν
κυκλόσε λαϊνέοις θωρησσόμενον κελύφεσσι
πτῶκας ἀείδωμεν θήρης ἐρίδωπον ὀπώρην
σῶμα πέλει τυτθόν λάσιον δολιχώτατον οὖας
βαιὸν ὕπερθε κάρη βαιοὶ πόδες οὐκ ἴσα κῶλα
χροιὴν δἀμφιέσαντ ἀνομοίϊον οἱ μὲν ἔασι
κυάνεοι δνοφεροί τε μελάμβωλον κατ ἄρουραν
ξανθοὶ δαὖθ ἕτεροι πεδίων ἐπὶ μιλτοπαρῄων
αὐτὰρ ἐρίγληνοι χαροπὸν στράπτουσιν ὀπωπαὶ
κανθὸν ἀγρυπνίῃ κεκορυθμένον οὔποτε γὰρ δὴ
ὕπνον ἐπὶ βλεφάροισιν ἀποβρίξαντες ἕλοντο
δειδιότες θηρῶν τε βίην μερόπων τε θοὸν κῆρ
νυκτὶ δέ τἐγρήσσουσι καὶ ἐς φιλότητα μέλονται
νωλεμὲς ἱμείρουσι γάμων ἔτι δἔγκυοι οὖσαι
οὔποτ ἀναίνονται πόσιος πολύθουρον ἐρωήν
οὐδ ὅτε γαστρὶ φέρωσι πολύσπορον ὠκὺν ὀϊστόν
ἔξοχα γὰρ τόδε φῦλον ὅσ ἄπλετος ἔτραφεν αἶα
πουλυγόνον τελέθει τὸ μὲν ἄρ ποθι νηδύος ἐκτὸς
ἔμβρυον ἐκθρώσκει τετελεσμένον ἄλλο δἔσωθεν
νόσφι τριχὸς φορέει τὸ δἄρ ἡμιτέλεστον ἀέξει
ἄλλο δἄναρθρον ἔχει θορόεν βρέφος ὠπήσασθαι
ἑξείης τίκτει δέ καὶ οὔποτε θῆλυς ἀναιδὴς
λήθετο μαχλοσύνης τελέει δὅσα θυμὸς ἀνώγει
οὐδ αὐταῖς ὠδῖσιν ἀνηναμένη Κυθέρειαν
εἴδεα μὲν τόσα θηρσί τόσαι δἀνὰ δάσκιον ὕλην
νυμφίδιοι φιλότητες ὁμήθειαί τε πέλονται
ἔχθεά τε κρυεροί τε μόθοι νόμιοί τε χαμεῦναι
τλησιπόνων δἀνδρῶν χρέος ἄπλετον ἀείδωμεν
ἀμφότερον κρατερόν τε μένος καὶ ἐπίφρονα βουλὴν
κέρδεά ταἰολόβουλα πολυφράστοις τε δόλοισι
φραξαμένην κραδίην ἦ γάρ τε πρὸς ἄγρια φῦλα
μάρναται οἷσι θεὸς σθένος ὤπασε καὶ μένος ἠῢ
καὶ φρένας οὐδ αὐτῶν πολὺ μείονας ἀγρευτήρων
ἤθεα πολλὰ πέλει κλειτῆς πολυαρκέος ἄγρης
ἄρμενα καὶ θήρεσσι καὶ ἔθνεσιν ἠδὲ χαράδραις
μυρία τίς κεν ἅπαντα μιῇ φρενὶ χωρήσειεν
εἰπέμεναι κατὰ μοῖραν ὑπ εὐκελάδοισιν ἀοιδαῖς
τίς δἂν πάντ ἐσίδοι τίς δἄν τόσον ὠπήσαιτο
θνητὸς ἐών μοῦνοι δὲ θεοὶ ῥέα πάνθ ὁρόωσιν
αὐτὰρ ἐγὼν ἐρέω τά τἐμοῖς ἴδον ὀφθαλμοῖσι
θήρην ἀγλαόδωρον ἐπιστείχων ξυλόχοισιν
ὅσσα τἀπ ἀνθρώπων ἐδάην τοῖσιν τὰ μέμηλεν
αἰόλα παντοίης ἐρατῆς μυστήρια τέχνης
ἱμείρων τάδε πάντα Σεουήρου Διὸς υἱῷ
ἀείδειν σὺ δέ πότνα θεά παγκοίρανε θήρης
εὐμενέουσα θοῇ βασιληΐδι λέξον ἀκουῇ
ὄφρα τεῶν ἔργων προμαθὼν ὀαρίσματα πάντα
θηροφονῇ μακαριστὸς ὁμοῦ παλάμῃ καὶ ἀοιδῇ
θηρῶν οἱ μὲν ἔασιν ἐπίφρονες αἰολόβουλοι
ἀλλὰ δέμας βαιοί τοὶ δἔμπαλιν ἀλκήεντες
βουλὴν δἐν στήθεσσιν ἀνάλκιδες οἱ δἄρ ὁμαρτῇ
καὶ κραδίην δειλοὶ καὶ γυῖα πέλουσ ἀμενηνοί
ἀλλὰ πόδεσσι θοοί τοῖσιν δὲ θεὸς πόρε πάντα
βουλὴν κερδαλέην κρατερὸν δέμας ὠκέα γοῦνα
γιγνώσκουσι δἕκαστος ἑῆς φύσιος κλυτὰ δῶρα
ἔνθ ὀλιγοδρανέες τε καὶ ἔνθα πέλουσι δαφοινοί
οὐκ ἔλαφος κεράεσσι θρασύς κεράεσσι δὲ ταῦρος
οὐ γενύεσσιν ὄρυξ κρατερός γενύεσσι λέοντες
οὐ ποσὶ ῥινόκερως πίσυνος πόδες ὅπλα λαγωῶν
πόρδαλις οἶδ ὀλοὴ παλαμάων λοίγιον ἰόν
καὶ σθένος αἰνὸς ὄϊς μέγα λαϊνέοιο μετώπου
καὶ κάπρος μένος οἶδεν ἑῶν ὑπέροπλον ὀδόντων
ὅσσαι μέν νυν ἔασιν ἐπακτήρεσσι δαφοινοῖς
μουναδὸν ἐν σκοπέλοισι προμήθειαί τε πάγαι τε
κεκριμένας φράσομεν θήρας ἐπὶ θηρσὶν ἑκάστοις
ξυνὰ δέ θὅσσα πέλουσιν ὁμοίης ἔλλαχεν ᾠδῆς
ξυνὰ θηροσύναι τε λίνων ξυναί τε ποδάγραι
ξυνὰ δέ τἀνθρώποισι ποδωκέα πάντα γένεθλα
ἵπποις ἠδὲ κύνεσσι διωκέμεν ἄλλοτε δαὖτε
καὶ μούνοις ἵπποισι κυνῶν ἄτερ ἰθὺς ἐλαύνειν
ἵπποισιν κείνοισιν ὅσοι περὶ Μαυρίδα γαῖαν
φέρβοντ ἢ Λιβύεσσιν ὅσοι μὴ κάρτεϊ χειρῶν
ἄγχονται ψαλίοισι βιαζομένοιο χαλινοῦ
πείθονται δὲ λύγοισιν ὅπη βροτὸς ἡγεμονεύει
τοὔνεκεν ἱππελάται κείνων ἐπιβήτορες ἵππων
ἠδὲ κύνας λείπουσι φίλους πίσυνοί τἐλόωσιν
ἵπποις ἠελίου τε βολῇ καὶ νόσφιν ἀρωγῶν
ξυνὸν ἀκοντίζειν δὲ καὶ ἀντία τοξάζεσθαι
θῆρας ἀρειοτέρους τοί τἀνδράσιν ἶφι μάχονται
ἐς δὲ λίνον χρειὼ στέλλειν οἰήϊα θήρης
καὶ πνοιὴν ἀνέμου φεύγειν ἄνεμόν τε δοκεύειν
οἷα δὲ ποντοπόρων ἀκάτων ἐπιβήτορες ἄνδρες
ἑζόμενοι πρύμνῃσι νεῶν ἐφέποντες ὀχῆας
ἠέρα παπταίνουσι καὶ ἀργεστῇσι Νότοισι
πειθόμενοι τανύσαντο λινοπτερύγων ὅπλα νηῶν
ὧδε καὶ ἐν τραφερῇ κέλομαι θηρήτορας ἄνδρας
παπταίνειν ἑκάτερθεν ἐπιπνείοντας ἀήτας
ὄφρα λινοστατέωσι βοηλατέωσί τε πάντῃ
αὔραις ἀντιάσαντες ἐπεὶ μάλα θήρεσι πᾶσιν
ὀξύταται ῥινῶν ὀσφρήσιες εἰ δὲ φράσαιντο
ἢ σταλίκων ὀδμὴν ἢ πεπταμένοιο λίνοιο
ἔμπαλιν ἰθύνουσιν ἐπιστροφάδην δὲ φέβονται
αὐτοῖς ἄντα βροτοῖσι πόνον δἅλιον θέσαν ἄγρης
τῷ μοι παπταίνοιεν ἐπαιγίζοντας ἀήτας
θηροφόνοι στάλικάς τε λινοστασίην τἐφέποιεν
ἀντιπέρην ἀνέμοιο βολῆς ὄπιθεν δἐλάοιεν
ἐς Νότον αἰθρήεντος ἐγειρομένου Βορέαο
ἐς δὲ Βορῆν σαλαγεῦντος ἐπὶ δροσεροῖο Νότοιο
Εὔρου δἱσταμένοιο θέειν Ζεφυρίτισιν αὔραις
κινυμένου Ζεφύρου δὲ θοῶς εἰς Εὖρον ἐλαύνειν
ἀλλὰ σύ μοι πρώτιστα λεόντων ἔξοχον ἄγρην
ἐν θυμῷ βάλλοιο καὶ ἀνδρῶν ἄλκιμον ἦτορ
χῶρον μὲν πρώτιστον ἐπεφράσσαντο κιόντες
ἔνθα περὶ σπήλυγγας ἐρίβρομος ἠΰκομος λῖς
ἐνδιάει μέγα δεῖμα βοῶν αὐτῶν τε νομήων
θηρὸς δαὖ μετέπειτα πελώριον ὠπήσαντο
ἴχνεσι τριβομένοισιν ἀταρπιτόν ᾗ ἔνι πολλὸς
λαρὸν πιόμενος ποταμηπόρος ἰθὺς ὁδεύει
ἔνθ ἤτοι βόθρον μὲν ἐΰδρομον ἀμφὶς ὄρυξαν
εὐρὺν καὶ περίμετρον ἀτὰρ μεσάτῃ ἐνὶ τάφρῳ
κίονα δειμάσθην μέγαν ὄρθιον ὑψικόλωνον
τοῦ δἄπο μὲν κρεμάσαντο μετήορον αὖ ἐρύσαντες
ἀρνειὸν νεογιλὸν ὑπ ἀρτιτόκοιο τεκούσης
ἔκτοθε δαὖ βόθροιο περίτροχον ἐστεφάνωσαν
αἱμασιήν πυκάσαντες ἐπασσυτέροις μυλάκεσσιν
ὄφρα κε μὴ πελάσας δολερὸν χάος ἀθρήσειε
καί ῥὁ μὲν ὑψικρεμὴς ὑπομάζιος ἀμνὸς ἀϋτεῖ
τοῦ δέ τε πειναλέην κραδίην ἐπάταξεν ἰωή
μαιόμενος δἴθυσε φίλον κεχαρημένος ἦτορ
ἴχνος ἐπισπέρχων βληχῆς ἠδ ἔνθα καὶ ἔνθα
παπταίνων πυρόεν τάχα δἤλυθεν ἄγχι δόλοιο
ἀμφί τε δινεῖται κρατερὸς δέ ἑ λιμὸς ὀρίνει
αὐτίκα δαἱμασιὴν μὲν ὑπέρθορε γαστρὶ πιθήσας
δέκτο δέ μιν χάος εὐρὺ περιστεφές οὐδ ἐνόησεν
ὡς ἐπὶ βυσσὸν ἵκανεν ἀνωΐστοιο βερέθρου
παντόσε δινεῖται δὲ παλίσσυτος αἰὲν ὀρούων
ὁπποῖος περὶ νύσσαν ἀεθλοφόρος θοὸς ἵππος
ἀγχόμενος παλάμῃσι καὶ ἡνιόχοιο χαλινῷ
οἱ δἄρ ἀπὸ σκοπιῆς τηλαυγέος ἀθρήσαντες
ἀγρευτῆρες ὄρουσαν ἐριτμήτοισι δἱμᾶσι
δησάμενοι καθιᾶσιν ἐΰστροφα τυκτὰ μέλαθρα
ὀπταλέον κἀκεῖσε δόλον κρύψαντες ἐδωδῆς
αὐτὰρ ὅ γἐκ βόθροιο δοκεύμενος αὐτίκ ἀλύξειν
ὧδε μὲν ἀμφὶ χυτὴν Λιβύων πολυδίψιον αἶαν
αὐτὰρ ἐϋρρείταο παρ ὄχθαις Εὐφρήταο
ἵππους μὲν χαροποὺς μεγαλήτορας ἀρτύνονται
θήρειον ποτὶ μῶλον ἐπεὶ χαροποὶ γεγάασι
κραιπνότατοι θείειν καὶ ἀναιδέες ἶφι μάχεσθαι
καὶ μοῦνοι τετλᾶσι λεόντων ἀντία βρυχήν
οἱ δἄλλοι τρειουσι καὶ ἀγκλίνουσιν ὀπωπάς
δειμαίνοντες ἄνακτος ἑοῦ πυριλαμπέα κανθόν
ὣς ἐφάμην καὶ πρόσθεν ἐν ἱππαλέοισιν ἀοιδαῖς
πεζοὶ δἐκτανύσαντο λίνοιο περίδρομον ἕρκος
ἄρκυας ἀσσυτέροις ἐπιδειμάμενοι σταλίκεσσι
τόσσον δαὖθ ἑκάτερθεν ἐπιπρονένευκε κεραίη
ὅσσον ἐπημύει κέρας ἀρτιτόκοιο σελήνης
τρισσοὶ δαὖ λοχόωσι λίνων ἔπι θηρητῆρες
εἷς μέσατος δοιοὶ δἄρ ἐπ ἀκροτάτοισι κορύμβοις
ὁππόσον ἐκ μεσάτοιο γεγωνότος ἀμφοτέροισιν
εἰσαΐειν ἑκάτερθε διπλῶν ἀκρόπτερα φωτῶν
οἱ δἄλλοι στήσαντο νόμῳ πολέμοιο δαφοινοῦ
φρυκτοὺς αὐσταλέους πυριλαμπέας ἀμφὶς ἔχοντες
ἀνδρῶν δαὐτὸς ἕκαστος ἔχει σάκος ἐν χερὶ λαιῇ
δεξιτερῇ δὲ φέρει πεύκης ἄπο δαιόμενον πῦρ
ἔξοχα γὰρ δείδοικε πυρὸς μένος ἠΰκομος λῖς
οὐδ ἐσιδεῖν τέτληκεν ἀταρμύκτοισιν ὀπωπαῖς
οἱ δὁπότ ἀθρήσωσι λεόντων ἄλκιμον ἦτορ
πάντες ὁμῶς ἱππῆες ἐπέσσυθεν ἀμφὶ δὲ πεζοὶ
ἕσπονται παταγεῦντες ἀϋτὴ δαἰθέρ ἱκάνει
θῆρες δοὐ μίμνουσιν ἐπιστροφάδην δὲ νέονται
θυμὸν ὀδὰξ πρίοντες ἀμυνέμεν οὐκ ἐθέλοντες
ὡς δἰχθῦς ἀνὰ νύκτα δολόφρονες ἀσπαλιῆες
πρὸς βόλον ἰθύνουσι θοαῖς ἀκάτοισι φέροντες
λαμπομένας δαΐδας τοὶ δὲ τρείουσιν ἰδόντες
ἔλλοπες οὐδὲ μένουσιν ἑλισσομένην ἀμαρυγήν
ὣς καὶ θῆρες ἄνακτες ἐπιμύουσιν ὀπωπάς
καὶ τότε δειδιότες κτύπον ἀνδρῶν καὶ φλόγα πυρσῶν
αὐτόματοι πλεκτῇσι λίνων λαγόνεσσι πέλασσαν
ἔστι δέ τις θήρης τρίτατος νόμος Αἰθιοπήων
ἀκάματος μέγα θαῦμα τὸ δἀνέρες ἀλκήεντες
Αἴθοπες ἠνορέῃ πίσυνοι πίσυρες τελέουσι
πλεκτὰ σάκη τεύχουσιν ἐϋστρέπτοισι λύγοισι
καρτερὰ καὶ πλευρῇσι περίδρομα κὰδ δὲ βοείας
ἀζαλέας τανύουσιν ἐπ ἀσπίσιν ὀμφαλοέσσαις
ἄλκαρ ἔμεν τὀνύχων βριαρῶν γενύων τε δαφοινῶν
αὐτοὶ δοἰὸς ἄωτα πρόπαν δέμας ἀμφιέσαντο
σφιγξάμενοι καθύπερθεν ἐπασσυτέροις τελαμῶσι
καὶ κόρυθες κρύπτουσι καρήατα μοῦνα δἀθρήσαις
χείλεά τε ῥῖνάς τε καὶ ὄμματα μαρμαίροντα
ἄντα δέ θηρὸς ἴασιν ἀολλέες εὐκελάδοισι
μάστιξιν θαμινῇσι δι ἠέρος αἰθύσσοντες
αὐτὰρ ὅ γε σπήλυγγος ὑπεκπροθορὼν ἀλίαστος
βρυχᾶται πετάσας φόνιον χάος ἀντία φωτῶν
δερκόμενος χαροποῖσιν ὑπ ὄμμασιν αἰθόμενον πῦρ
θυμῷ παφλάζων ἴκελος δίοισι κεραυνοῖς
οὐ τοῖον Γάγγαο ῥόος πρόσθ ἠελίοιο
Ἰνδὸν ὑπὲρ δάπεδον Μαρυανδέα λαὸν ἀμείβων
μυκᾶται βρύχημα πελώριον ὁππότε κρημνῶν
ἐκπροθορὼν ἐκάλυψε μέλαν δέμας αἰγιαλοῖο
ὅστε καὶ εὐρύτατός περ ἐὼν καί τεἴκοσιν ἄλλοις
κυρτοῦται ποταμοῖσι κορυσσόμενος λάβρον ὕδωρ
οἷον ἐπισμαραγεῖ δρίος ἄσπετον ἠδὲ χαράδραι
βρυχηθμοῖς ὀλοοῖσιν ἐπιβρέμεται δὅλος αἰθήρ
καί ῥὁ μὲν αὐτίκ ὄρουσε λιλαιόμενος χροὸς ἆσαι
λαίλαπι χειμερίῃ πανομοίϊος οἱ δὲ μένουσιν
ἀστεμφεῖς πυρόεσσαν ἐπαιγίζουσαν ἐνιπήν
αὐτὰρ ὅ γἔν τὀνύχεσσι γένυσσί τε λευγαλέῃσιν
ἄσχετος ὅν κεν ἕλῃσιν ἐπαιθύσσων κεραΐζει
τὸν δ ἕτερος κατόπισθε μεταθρώσκων αἰζηῶν
κικλήσκει παταγῶν τε διαπρύσιόν τε γεγωνώς
αἶψα δἐπιστρεφθεὶς μεγαλήνωρ ἠΰκομος λῖς
ὦρτο λιπὼν ὃν ἔμαρψεν ὑπὸ στόμα καὶ πάλιν ἄλλος
δόχμιος ἠϋγένειον ὀρίνει θῆρα κελαινόν
ἄλλοι δἀλλαχόθεν μιν ἐπασσύτεροι κλονέουσι
ῥινοῖσιν πίσυνοι σακέεσσί τε καὶ τελαμῶσι
τοὺς οὔτε κρατεροὶ γενύων τάμνουσιν ὀδόντες
οὔτε σιδηρείων ὀνύχων πείρουσιν ἀκωκαί
αὐτὰρ ὁ μαψίδιον φθινύθει πόνον ἄκριτα θύων
αὖ ἐρύων τῷ δαὖτις ἀάσχετος ἰθὺς ὀρούων
ὡς δὁπότ ἐν πολέμοισιν ἀρήϊον ἄνδρα κραταιὸν
δήϊος ἀμφιβάλῃ στεφάνη μαλεροῖο μόθοιο
αὐτὰρ ὅ γε πνείων μένος Ἄρεος ἔνθα καὶ ἔνθα
ἀΐσσει παλάμῃ κραδάων πεφονωμένον ἔγχος
ὀψὲ δέ μιν δάμνησιν ἐνυάλιος λόχος ἀνδρῶν
πάντες ὁμοῦ βρίσαντες ὁ δὀκλάζει κατὰ γαίης
βαλλόμενος πυκινῇσι τανυρροίζοισιν ἀκωκαῖς
ὣς ὅ γἀνηνύστοισιν ἀπειπάμενος καμάτοισιν
ὀψὲ βροτοῖσιν ἔδωκε βραβήϊα πάντα μόθοιο
ἀφρὸν ἀποσταλάει δέ ποτὶ σχερὸν αἱματόεντα
εἴκελος αἰδομένῳ δἐ ποτὶ χθόνα κανθὸν ἐρείδει
ὡς δέ βροτὸς πολλοῖσιν ἐρεψάμενος κοτίνοισι
πυγμαχίης ἐν ἀγῶσιν ὑπ ἀνέρος ἀλκήεντος
ἄντην ἀσσυτέρῃσιν ὐπ ὠτειλῇσι δαμασθείς
ἔστη μὲν πρώτιστα λελουμένος αἵματι λάβρῳ
οἷα μεθυσφαλέων ἑτεροκλινέων τε κάρηνον
αὐτὰρ ἔπειτ ἐπὶ γαῖαν ὑποκλαδὸν ἐξετανύσθη
ὣς ὅ γἐπὶ ψαμάθου κεκαφηότα γυῖα τάνυσσεν
οἱ δὲ τότ ἐγκονέουσι πολὺ πλέον αἶψα δὕπερθε
πάντες ἐρεισάμενοι κρατεροῖσι δέουσ ὑπὸ δεσμοῖς
οὐδὲν ἀλευόμενον μάλα δἤρεμον ἀτρεμέοντα
ὦ μέγα τολμήεντες ὅσον χάδον ὅσσον ἔρεξαν
αἰνόν κεῖνο πέλωρον ἅτε κτίλον ἀείρουσιν
ἔκλυον ὡς βόθροισιν ὁμοίοισίν τε δόλοισι
θήρασσαν καὶ θῶας ἀναιδέας ἠδὲ γένεθλα
πορδαλίων ἀπάτησαν ἀτὰρ πολὺ μείοσι βόθροις
κίονα δοὐχὶ λίθοιο δρυὸς δἐτάμοντο κεραίην
οὐδὲ μὲν ὑψικρεμῆ χιμάρου γόνον ᾐώρησαν
ἀλλὰ κυνός τοῦ δαὖτ ἀπὸ μήδεα δῆσαν ἱμάσθλαις
λεπταλέαις ὁ δἄρ ὦκα περισπερχὴς ὀδύνῃσιν
ὠρυθμοῖς ὑλάει καὶ πορδαλίεσσιν ἀϋτεῖ
ἡ δὲ μάλ ἰάνθη διά τε δρίος ἰθὺς ὀρούει
ὡς δὁπότ ἰχθυβόλοι κύρτου δόλον ἐστήσαντο
πλεξάμενοι σπάρτῳ Σαλαμινίδι καὶ λαγόνεσσι
πούλυπον ἢ κεστρῆα πυρὶ φλεγέθοντες ἔθεντο
ὀδμὴ δἐς πλαταμῶνας ἀφίκετο καὶ ποτὶ κύρτον
ἔλλοπας αὐτομόλους εἰσήγαγεν οὐδὲ δύνανται
αὖτις ὑπεκδῦναι δεινοῦ δἤντησαν ὀλέθρου
ὣς κείνη σκυλακῆος ἀπόπροθεν εἰσαΐουσα
ἔδραμε καὶ θόρεν οὔτιν ὀϊσσαμένη δόλον εἶναι
γαστέρι πειθομένη δὲ μυχοὺς ἐπέλασσε βερέθρου
Πορδάλιας καὶ δῶρα Διωνύσοιο δάμασσαν
θηροφόνων δολερῶν δολερὴν πόσιν οἰνοχοεύντων
οὐδὲν ἀλευομένων ζαθέοιο κότον Διονύσου
πορδάλιες νῦν μὲν θηρῶν γένος ἀλλὰ πάροιθεν
οὐ θῆρες βλοσυραί χαροπαὶ δἐπέλοντο γυναῖκες
οἰνάδες ὠσχοφόροι τριετηρίδες ἀνθοκάρηνοι
Βάκχου φοιταλιῆος ἐγερσιχόροιο τιθῆναι
νηπίαχον γὰρ Βακχον Ἀγηνορὶς ἔτραφεν Ἰνώ
μαζὸν ὀρεξαμένη πρωτόρρυτον υἱέϊ Ζηνός
σὺν δἄρ ὁμῶς ἀτίτηλε καὶ Αὐτονόη καὶ Ἀγαύη
ἀλλ οὐκ εἰν Ἀθάμαντος ἀταρτηροῖσι δόμοισιν
οὔρεϊ δὃν τότε Μηρὸν ἐπικλήδην καλέεσκον
Ζηνὸς γὰρ μεγάλην ἄλοχον μέγα δειμαίνουσαι
καὶ Πενθῆα τύραννον Ἐχιονίδην τρομέουσαι
εἰλατίνῃ χηλῷ δῖον γένος ἐγκατέθεντο
νεβρίσι δἀμφεβάλοντο καὶ ἐστέψαντο κορύμβοις
ἐν σπέϊ καὶ περὶ παῖδα τὸ μυστικὸν ὠρχήσαντο
τύμπανα δἐκτύπεον καὶ κύμβαλα χερσὶ κρόταινον
παιδὸς κλαυθμυρισμῶν προκαλύμματα πρῶτα δἔφαινον
ὄργια κευθομένῃ περὶ λάρνακι σὺν δἄρα τῇσιν
Ἀόνιαι λάθρη τελετῶν ἅπτοντο γυναῖκες
ἐκ δὄρεος πιστῇσιν ἀγερμοσύνην ἑτάρῃσιν
ἔντυον ἰθῦσαι Βοιωτίδος ἔκτοθε γαίης
μέλλε γὰρ ἤδη μέλλεν ἀνήμερος ἡ πρὶν ἐοῦσα
γαῖα φυτηκομέειν ὑπὸ λυσιπόνῳ Διονύσῳ
χηλὸν δἀρρήτην ἱερὸς χορὸς ἀείρασαι
στεψάμεναι νώτοιστν ἐπεστήριξαν ὄνοιο
Εὐρίπου δἵκανον ἐπ ᾐόνας ἔνθα κίχανον
πρέσβυν ὁμοῦ τεκέεσσιν ἁλίπλανον ἀμφὶ δὲ πᾶσαι
γριφέας ἐλλίσσοντο βυθοὺς ἀκάτοισι περῆσαι
αὐτὰρ ὅ γαἰδεσθεὶς ἱεράς ὑπέδεκτο γυναῖκας
καὶ δή οἱ χλοερὴ μὲν ἐπήνθεε σέλμασι μῖλαξ
πρύμνην δὡραίη ἕλινος καὶ κισσὸς ἔρεπτον
καί κεν ὑπὲρ πόντοιο κυβίστεον ἀσπαλιῆες
δείματι δαιμονίῳ πεπτηότες ἀλλὰ πάροιθεν
ἐς γαῖαν δόρυ κέλσε πρὸς Εὐβοίην δὲ γυναῖκες
ἠδ ἐπ Ἀρισταίοιο θεὸν κατάγοντο φέρουσαι
ὅσθ ὕπατον μὲν ἔναιεν ὄρος Καρύῃσιν ὑπ ἄντρῳ
μυρία δἄγραυλον βιοτὴν ἐδιδάξατο φωτῶν
πρῶτος ποιμένιον ἱδρύσατο πρῶτος ἐκεῖνος